laion/Wikipedia-Exotic huggingface dataset:
শর্মিলা ব্যানার্জী

শর্মিলা ব্যানার্জী একজন বাংলাদেশী নৃত্যশিল্পী। ১৯৭১ সালে প্রবীণ অমলা শংকরের নৃত্যচর্চায় তিনি তার কর্মজীবন শুরু করেন। বর্তমানে তিনি ছায়ানটের নৃত্য বিভাগের প্রধান। ব্যানার্জী শান্তিনিকেতনের বিশ্বভারতী বিশ্ববিদ্যালয় থেকে নৃত্যবিষয়ে স্নাতক ডিগ্রী অর্জন করেন। তিনি কথাকলি ও মণিপুরী নৃত্যে বিশেষভাবে পারদর্শী। কলকাতার মণিপুরী নৃত্যালয়ের খ্যাতিমান শিক্ষক গুরু বিপিন সিংহ ও শ্রীমতী কলাবতী দেবীর তত্ত্বাবধানে স্নাতকোত্তর ডিগ্রী অর্জনের পর তিনি ‘নর্তন বিশারদ’ উপাধিতে ভূষিত হন। তিনি ভরতনাট্যম, ওড়িশি এবং বিভিন্ন লোকজ নৃত্যেরও বিশেষজ্ঞ। নৃত্য নন্দন নামে একটি নাচের শিক্ষালয় তিনি পরিচালনা করেন। তিনি বর্তমানে ছায়ানটের নৃত্য বিভাগের প্রধান। ১৯৭০ এর দশকের প্রথম দিকে তিনি বাংলাদেশ টেলিভিশনে আত্মপ্রকাশ করেন। তার নাচের নৃত্যশিল্পী লায়লা হাসান। ছাড়াও তিনি রবীন্দ্রনাথ ঠাকুর দ্বারা প্রভাবিত। তিনি বিখ্যাত নৃত্যশিল্পী সুদেষ্ণা স্বয়ংপ্রভার মা। "Sharmila Banerjee, the living legend of Bangladeshi dance"। সংগ্রহের তারিখ ১২ জানুয়ারি ২০১৮।  "শর্মিলা ব্যানার্জীর কথনে"। সংগ্রহের তারিখ ২২ নভেম্বর ২০১৮। [স্থায়ীভাবে অকার্যকর সংযোগ]
কেওক্রাডং

কেওক্রাডং বা কেওকাড়াডং বাংলাদেশের তৃতীয় সর্বোচ্চ পর্বতশৃঙ্গ। এটি বাংলাদেশের দক্ষিণ-পূর্বাঞ্চলীয় জেলা বান্দরবানে অবস্থিত। এক সময় এটিকে বাংলাদেশের সর্বোচ্চ পর্বতশৃঙ্গ ধরা হত। তবে আধুনিক গবেষণায় এই তথ্য ভুল বলে পাওয়া যায়। বর্তমানে বাংলাদেশের সর্বোচ্চ পর্বত শৃঙ্গ হল তাজিংডং।[তথ্যসূত্র প্রয়োজন] কেওক্রাডং বান্দরবান জেলার রুমা উপজেলায় অবস্থিত। অর্থাৎ বান্দরবানেরও দক্ষিণ-পূর্ব প্রান্তে অবস্থিত। একসময় যখন একে বাংলাদেশের সর্বোচ্চ শৃঙ্গ মনে করা হতো তখন এর উচ্চতা পরিমাপ করা হয়েছিল ১,২৩০ মিটার। কিন্তু অধুনা রাশিয়া কর্তৃক পরিচালিত এসআরটিএম উপাত্ত এবং জিপিএস গণনা থেকে দেখা গেছে এর উচ্চতা ১,০০০ মিটারের বেশি নয়। শৃঙ্গের শীর্ষে সেনাবাহিনী কর্তৃক উৎকীর্ণ যে ফলক দেখা যায় তাতে এর উচ্চতা লেখা হয়েছে ৩,১৭২ ফুট। জিপিএস সমীক্ষায় উচ্চতা পাওয়া গেছে ৯৭৪ মিটার (৩,১৯৬ ফুট)। এই পরিমাপটি রুশীয় পরিমাপের সাথে খাপ খায়। এসআরটিএম উপাত্ত এবং মানচিত্রের মাধ্যমে এই পরিমাপ করা হয়েছে। অবশ্য বর্তমানে রুশীয় এসআরটিএম উপাত্ত এবং ইউএসজিএস-এর মাধ্যমে দাবি করা হচ্ছে কিওক্রাডাং-এর প্রকৃত অবস্থান এটি নয় (উপরে উল্লেখিত ভৌগোলিক স্থানাংকে নয়)। তারা এ স্থান থেকে আরও উত্তরে কেওক্রাডাং এর অবস্থান শনাক্ত করেছেন এবং এর উচ্চতা ৮৮৩ মিটার পরিমাপ করেছেন। কেওক্রাডং শব্দটি মারমা ভাষা থেকে এসেছে। মারমা ভাষায় কেও মানে 'পাথর', কাড়া মানে 'পাহাড়' আর এবং ডং মানে 'সবচেয়ে উঁচু'। অর্থাৎ কেওক্রাডং মানে সবচেয়ে উঁচু পাথরের পাহাড়। কেওক্রাডং এর চূড়া থেকে দেখা দৃশ্য। কেওক্রাডং থেকে পূর্ণিমা তাজিংডং মৌদুক মুয়াল "CIA: the World Factbook"। ২৩ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৬ জুন ২০০৯।  http://www.viewfinderpanoramas.org/drg/tazingdong.jpg ওয়েব্যাক মেশিনে আর্কাইভকৃত ২৭ সেপ্টেম্বর ২০০৭ তারিখে - রুশীয় ম্যাপিংয়ের মানচিত্র। উইকিমিডিয়া কমন্সে কেওক্রাডং সংক্রান্ত মিডিয়া রয়েছে। উইকিভ্রমণে কেওক্রাডং সম্পর্কিত ভ্রমণ নির্দেশিকা রয়েছে। বাংলাপিডিয়ায় কেওক্রাডং www.viewfinderpanoramas.org ওয়েব্যাক মেশিনে আর্কাইভকৃত ২৭ সেপ্টেম্বর ২০০৭ তারিখে - রুশীয় ম্যাপিংয়ের চিত্র। মো: মাহবুবুল আমিন মজুমদারের লেখায় কেওক্রাডাং ভ্রমণের অভিজ্ঞতা
অজয় ভট্টাচার্য

অজয় ভট্টাচার্য (৬ জুলাই, ১৯০৬ - ২৪ ডিসেম্বর, ১৯৪৩) একজন বাঙালি কবি, গীতিকার, নাট্যকার ও চিত্রপরিচালক। হিমাংশু দত্ত ও শচীন দেব বর্মন সহ বহু সুরকারের সুরে ও বিভিন্ন শিল্পীর কণ্ঠে তার লেখা বেশকিছুগান চিরস্মরণীয় হয়ে আছে। অধিকার, শাপমুক্তি, নিমাই সন্ন্যাস, মহাকবি কালিদাস প্রভৃতি চলচ্চিত্রের গল্প বা সংলাপ রচনা করেন। অজয় ভট্টাচার্যের জন্ম বৃটিশ ভারতের ত্রিপুরার শ্যামগ্রামে। তার পিতা রাজকুমার ভট্টাচার্য কুমিল্লায় ওকালতি করতেন। মাতা শশীমুখী দেবী। সেকারণে অজয়ের পড়াশোনা শুরু হয় কুমিল্লায় দানবীর মহেশচন্দ্র ভট্টাচার্য প্রতিষ্ঠিত ঈশ্বর পাঠশালায়। পরে সেখানকার স্কুলে ছাত্র থাকাকালীন সংগীত, সাহিত্য, গান, নাটক ইত্যাদিতে পারদর্শিতা জন্মে। তার উপর পরীক্ষায় ভালো ফলাফল করায় কুমিল্লা শহরে বেশ নামডাক হয়। পরে তিনি ১৯২৯ খ্রিস্টাব্দে কলকাতা বিশ্ববিদ্যালয় থেকে বাংলায় এম.এ পাশ করেন। চিত্র পরিচালক পশুপতি চট্টোপাধ্যায় কলকাতা বিশ্ববিদ্যালয়ে তার সহপাঠী ছিলেন। চলচ্চিত্র ও গ্রামোফোন রেকর্ড—উভয় ক্ষেত্রেই তার লেখা গান সাড়া জাগিয়েছিল। বাংলা সবাক চলচ্চিত্রের শুরু থেকেই তার গান অনেক প্রচলিত ছিল। তিনি দুই হাজারেরও বেশি গান লিখেছেন। তার প্রথম লেখা গান - হাসনুহানা আজ নিরালায় ফুটলি কেন আপন মনে। তার গানগুলি অনেক সংকলন আকারে প্রকাশিত হয়। এদের মধ্যে একদিন যবে গেয়েছিল পাখি, আজো ওঠে চাঁদ, আমার দেশে যাইও সুজন, যদি মনে পড়ে সেদিনের কথা, ইত্যাদি উল্লেখযোগ্য। গান লেখা ছাড়াও অজয় ভট্টাচার্য চলচ্চিত্রের কাহিনী ও সংলাপ রচনা করেছেন। চলচ্চিত্র পরিচালক হিসেবেও তিনি সফল ছিলেন। তার পরিচালিত চলচ্চিত্র দুটি হচ্ছে অশোক ও ছদ্মবেশী। অজয় ভট্টাচার্য কবি ছিলেন। তার লেখা উল্লেখযোগ্য কাব্যগ্রন্থ রাতের রূপকথা, ঈগল ও অন্যান্য কবিতা, সৈনিক ও অন্যান্য কবিতা, ইত্যাদি। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণঃ নভেম্বর ২০১৩, পৃষ্ঠা ৬, আইএসবিএন ৯৭৮-৮১-৭৯৫৫-১৩৫-৬ অভীক চট্টোপাধ্যায় সম্পাদিত হেমন্ত মুখাপাধ্যায়ের আনন্দধারা, সপ্তর্ষি প্রকাশন, কলকাতা, তৃতীয় সংস্করণ,জুন ২০১৯,পৃষ্ঠা ৯৬,আইএসবিএন ৯৭৮-৯৩-৮২৭০-৬৫৪-০ শিশু-বিশ্বকোষ। বাংলাদেশ শিশু একাডেমী। ১৯৯৫।
সুদেষ্ণা স্বয়ংপ্রভা

সুদেষ্ণা স্বয়ংপ্রভা একজন বাংলাদেশী নৃত্যশিল্পী। তিনি মণিপুরী, ভারতনাট্যম ও কত্থকের মতো ধ্রুপদী নৃত্য এবং নৃত্যগ্রন্থ নৃত্য করেন। স্বয়ংপ্রভা, নাচ শিখেছেন অমলা শংকর ও তার মা শর্মিলা ব্যানার্জীর কাছ থেকে। স্বয়ংপ্রভার শিক্ষাজীবন জীবন শুরু হয় সানিডেল স্কুল থেকে, তিনি ঢাকা বিশ্ববিদ্যালযয়েও পড়ালেখা করেছেন। নাচের দক্ষতা দিয়ে তিনি বাংলাদেশ ছাড়াও বিদেশের নানা নাচের অনুষ্ঠানে সুনাম অর্জন করেন। তিনি বাংলা চলচ্চিত্র লালনে অভিনয় করেছেন। স্বয়ংপ্রভা ২০০৩ সালে কালীদাস ফেস্টিভালে অংশ নেন, যেখানে তিনি চিত্রঙ্গাদাতে অভিনয় করেছিলেন। তিনি বিটিভিতে প্রচারিত তরানা নাচ প্রতিযোগিতায় প্রথম স্থান জিতেছেন।[কখন?] তিনি দুবাই, নরওয়ে এবং শ্রীলংকার মতো দেশগুলিতে আন্তর্জাতিকভাবে নৃত্য পরিবেশন করেছেন।[কখন?] তিনি নৃত্য নন্দন নামে নাচের একাডেমি গঠন করেন যেখানে তিনি নৃত্য শিক্ষা দিয়ে থাকেন। "Meet a new age dance prodigy: Sudeshna Swayamprabha"। সংগ্রহের তারিখ ২২ নভেম্বর ২০১৮।  "তাথৈয়ের আনন্দের স্কুল বেলা"। সংগ্রহের তারিখ ২২ নভেম্বর ২০১৮। [স্থায়ীভাবে অকার্যকর সংযোগ]
অতীন্দ্রমোহন রায়

অতীন্দ্রমোহন রায় যিনি অতীন রায় নামে বেশি পরিচিত (১৮৯৪-১৯৭৯) ব্রিটিশ ঔপনিবেশিক আমলে ভারতের স্বাধীনতা সংগ্রামের একজন সক্রিয় কর্মী ছিলেন। অতীন্দ্রমোহন ব্রাহ্মণবাড়িয়া জেলার নবীনগর উপজেলার ভোলাচঙ্গ গ্রামে জন্মগ্রহণ করেন। তার বাবার নাম আনন্দমোহন রায়। কুমিল্লা ইউসুফ স্কুলের ছাত্র অবস্থায় অতীন রায় বিপ্লবী অনুশীলন সমিতির সদস্য হন। এর দায়ে তার জেল হয়েছিল। জেল থেকে ছাড়া পেয়ে তিনি সক্রিয় বিপ্লবী হয়ে ওঠেন এবং এরপর আজীবন বিপ্লবী ছিলেন। বিদ্রোহী কবি কাজী নজরুল ইসলাম কুমিল্লায় আসলে অতীন্দ্র রায় তার অন্তরঙ্গ হয়ে ওঠেন এবং বিপ্লবীদের মুখপত্র ধূমকেতু প্রকাশের পর কবিকে অভিনন্দন জানান। কুমিল্লা ভিক্টোরিয়া কলেজে দ্বিতীয় বর্ষে পড়ার সময় পড়াশোনা ছেড়ে দিয়ে তিনি স্বাধীনতা সংগ্রামে জড়িয়ে পড়েন। অতীন্দ্রমোহন কিছুটা খর্বকায় হলেও সুঠামদেহী ছিলেন; তিনি নিয়মিত ব্যায়াম করতেন। অন্যান্য বিপ্লবীদের মত তিনিও গান্ধীর অহিংস আন্দোলনে বিশ্বাস করতেন না। ১৯১৩ সালে অনুশীলন সমিতির সাথে যুক্ত হয়ে যান। কুমিল্লা জেল স্কুলের প্রধান শিক্ষক শরত বসু ছিলেন ইংরেজ পুলিশের চর। ১৯১৫ সালে বিপ্লবীরা তাকে হত্যা করে, এই হত্যাকান্ডে তার হাত ছিলো। ত্রিপুরার জেলা ম্যাজিস্ট্রেট এমারসন, পুলিশের ডি এস পি বসন্ত চ্যাটার্জীর হত্যার সাথেও জড়িত ছিলেন। ১৯১৬ তে গ্রেপ্তার হয়ে ১৯২১ অব্দি মেদিনীপুর জেলে থাকেন। এর পরেও দু বার কারারুদ্ধ হয়েছেন। তিনি ১৯৪০ সালে কুমিল্লায় বিপ্লবী সমাজতন্ত্রী দল নামে একটি গোপন বিপ্লবী দল গড়তে সাহায্য করেন। এই বিপ্লবীরা আগরতলা মহারাজার কাছ থেকে গোপনে অর্থসাহায্য পেত। তারা ভারতব্যাপী একটি সশস্ত্র বিপ্লবের প্রস্তুতি নিয়েছিল। ব্রিটিশদের প্রতি অণুগত ধনাঢ্য ব্যক্তিদের বাড়িতে ডাকাতি করে প্রাপ্ত অর্থ দিয়ে নাবিকদের মাধ্যমে তারা বিদেশ থেকে যুদ্ধাস্ত্র সংগ্রহ করত। জার্মানি থেকে বিপ্লবীদের জন্য কয়েক জাহাজ উন্নত মানের যুদ্ধাস্ত্র প্রেরিত হয়েছিল। এ তথ্য ফাঁস হয়ে গেলে বহু বিপ্লবী ধরা পড়ে এবং তাদের কঠোর শাস্তি হয়। অতীন্দ্র রায় এই বিপ্লবী দলের সঙ্গে জড়িত ছিলেন। ১৪ মাস পলাতক থাকার পর তিনি ধরা পড়েন। তাকে ২৪ বছর কারাভোগ করতে হয়। দেশ বিভাগের পর ১৯৪৬ থেকে ১৯৫৪ পর্যন্ত তিনি কুমিল্লা পৌরসভার চেয়ারম্যান ছিলেন। কুমিল্লা অভয় আশ্রম, বসন্ত স্মৃতি পাঠাগার, অমূল্য স্মৃতি পাঠাগার ইত্যাদি প্রতিষ্ঠানে তিনি অবদান রাখেন। মুক্তিযুদ্ধের সময় পাকবাহিনী, তার পুত্র কুমিল্লা কলেজের রসায়ন বিভাগের ডেমোনস্ট্রেটর অসীম রায়কে কুমিল্লা সেনানিবাসে নিয়ে গুলি করে হত্যা করে। এরপর থেকে অতীন্দ্র রায় বই-পুস্তক পড়ে নিঃসঙ্গ জীবন অতিবাহিত করেন। তিনি কুমিল্লার বাগিচা গাঁয়ে একটি টিনের ঘরে বাস করতেন এবং অত্যন্ত সাদাসিধা জীবন যাপন করতেন। মোল্লা, মহিউদ্দিন। "ব্রিটিশ ম্যাজিস্ট্রেট হত্যার নেত্রী শান্তি-সুনীতি"। বাংলাদেশ প্রতিদিন। ২৯ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০১৬।  চৌধুরী, অজিত কুমার। "রায়, অতীন্দ্রমোহন"। বাংলাপিডিয়া। এশিয়াটিক সোসাইটি অব বাংলাদেশ। ২৯ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০১৬।  সংসদ বাঙালি চরিতাভিধান, প্রথম খন্ড। কলকাতা: সাহিত্য সংসদ। ২০০২। পৃষ্ঠা ৭–৮। আইএসবিএন 81-85626-65-0।
রুমানা খান

রুমানা খান হচ্ছেন বাংলাদেশী চলচ্চিত্র ও টেলিভিশন অভিনেত্রী। তিনি ২০১০ সালে ভালবাসলেই ঘর বাঁধা যায় না ছবিতে তার ভূমিকার জন্য পার্শ্বচরিত্রে শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। রুমানা প্রথমে ২০০২ সালে চলচ্চিত্র নির্মাতা আনজাম মাসুদকে বিয়ে করেছিলেন। ২০০৩ সালে মাসুদের সাথে বিচ্ছেদ ঘটে। বিচ্ছেদের পর, তিনি ২০০৪ সালে একজন ব্যবসায়ী সজাদকে বিয়ে করেছিলেন। ২০১৫ সালে তিনি তার তৃতীয় স্বামী এলিন রহমানকে বিয়ে করেন। "কন্যার মা হলেন রুমানা"। প্রথম আলো। ২৩ অক্টোবর ২০১৯। সংগ্রহের তারিখ ২৩ অক্টোবর ২০১৯। [স্থায়ীভাবে অকার্যকর সংযোগ] "ভাইয়ের বাড়িতে রোমানার বিয়ে"। প্রথম আলো। ৮ আগস্ট ২০১৫। ২৩ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৬।  "বিয়ের পর যা বললেন রোমানা"। 24updatenews.com। ৯ আগস্ট ২০১৫। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৬।  ইন্টারনেট মুভি ডেটাবেজে রুমানা খান (ইংরেজি)
রবিন হুড (২০১৮-এর চলচ্চিত্র)

রবিন হুড ২০১৮ সালে মুক্তি পাওয়া অটো বাথুর্সট পরিচালিত মার্কিন একশন এডভেঞ্চার চলচ্চিত্র। এটির চিত্রনাট্য রচনা করেন বেন চান্দলার ও ডেভিড জেমস। এটি রবিন হুডের গল্পের ওপর ভিত্তি করে তৈরি করা চলচ্চিত্র। "রবিন হুড" লায়ন্সগেটে ২১ শে নভেম্বর ২০১৮ তারিখে মুক্তি পায়। ট্যারন এগারটন - রবিন হুড চরিত্রে জেমি ফক্স - জন, রবিনের পরামর্শদাতা বেন মেন্ডেলসন - শেরিফ অব দ্যা নটিংহাম, রবিনের শত্রু ইভ হিউসন - মারিয়ান চরিত্র টিম মিনচিন - ফ্রিয়ার টাক চরিত্র জেমি ডর্নান - উয়িল স্কারলেট চরিত্র এফ. মারি আব্রাহাম - কার্ডিনাল পল অ্যান্ডারসন জশ হার্ডম্যান কর্নেলিয়াস বুত জর্ন বেংটসন রবিন হুড চলচ্চিত্রটি ২১ শে নভেম্বর ২০১৮ তারিখে মুক্তি পায়। "Robin Hood"। British Board of Film Classification। সংগ্রহের তারিখ অক্টোবর ৭, ২০১৮।  Jeremy Fuster (নভেম্বর ২০, ২০১৮)। "'Ralph Breaks the Internet' Set to Lead Overstuffed Thanksgiving Box Office"। TheWrap। সংগ্রহের তারিখ নভেম্বর ২১, ২০১৮।  "Robin Hood (2018)"। Box Office Mojo। সংগ্রহের তারিখ November 22 2018।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Evan Real (নভেম্বর ২০, ২০১৮)। "'Robin Hood': What the Critics Are Saying"। The Hollywood Reporter। সংগ্রহের তারিখ নভেম্বর ২১, ২০১৮।  "ROBIN HOOD in cinemas November 21."। Filmoria.co.uk। সংগ্রহের তারিখ ২৮ সেপ্টেম্বর ২০১৮।  D'Alessandro, Anthony (ফেব্রুয়ারি ২৬, ২০১৮)। "'Robin Hood' Trots To Thanksgiving; Paul Feig's Suspense Pic 'A Simple Favor' Eyes Fall"। Deadline Hollywood। ২০১৮-০২-২৭ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২৭, ২০১৮।  Evry, Max (নভেম্বর ১৬, ২০১৬)। "Robin Hood Release Date Announced by Summit"। ComingSoon.net। সংগ্রহের তারিখ নভেম্বর ১৭, ২০১৬।  ইন্টারনেট মুভি ডেটাবেজে রবিন হুড (ইংরেজি)
ঊর্ধ্বপাতন

ঊর্ধ্বপাতন বলতে তরল অবস্থায় প্রবেশ না করেই পদার্থের কঠিন থেকে সরাসরি গ্যাসীয় বায়বীয় দশায় রূপান্তরকে বোঝায়। কর্পুর, গন্ধক, আয়োডিন, ন্যাপথালিন, নিশাদল বা অ্যামোনিয়াম ক্লোরাইড, কার্বন ডাই-অক্সাইড, আর্সেনিক, বেনজোয়িক এসিড, ইত্যাদি পদার্থ এইরূপ বৈশিষ্ট্য প্রদর্শন করে। ঊর্ধ্বপাতন একটি তাপহারী প্রক্রিয়া যা দশা লেখচিত্রে কোনও পদার্থের ত্রৈধ বিন্দুর নিচের তাপমাত্রা ও চাপে সংঘটিত হয়, যা পদার্থের তরল অবস্থায় থাকতে সর্বনিম্ন চাপের অনুরূপ। এর বিপরীত প্রক্রিয়াটি হলো অবক্ষেপণ, যেখানে একটি পদার্থ গ্যাসীয় বা বায়বীয় দশা থেকে সরাসরি কঠিন দশায় চলে আসে। কঠিন-থেকে-গ্যাসে রূপান্তর (ঊর্ধ্বপাতন) এবং তারপরে গ্যাস-থেকে-কঠিন রূপান্তর (অবক্ষেপণ) বর্ণনা করার জন্যও ঊর্ধ্বপাতনকে ঘনীভূত শব্দ হিসাবে ব্যবহার করা হয়। তরল থেকে গ্যাসে দশান্তরকে বাষ্পীভবন হিসাবে বর্ণনা করা হয় যদি এটি তরলের স্ফুটনাঙ্কের নিচে ঘটে এবং স্ফুটন হিসাবে বর্ণনা করা হয় যদি এটি স্ফুটনাঙ্কে ঘটে। তবে কঠিন-থেকে-গ্যাস দশান্তরের মধ্যে এমন কোনও পার্থক্য নেই যা সর্বদাই ঊর্ধ্বপাতন হিসাবে বর্ণিত। সাধারণ চাপে, বেশিরভাগ রাসায়নিক যৌগ এবং মৌলগুলি বিভিন্ন তাপমাত্রায় তিনটি পৃথক দশার অধিকারী হয়। এই ক্ষেত্রে, কঠিন থেকে বায়বীয় অবস্থায় পরিবর্তনের জন্য একটি অন্তর্বর্তী তরল দশার প্রয়োজন হয়। যে চাপটি উল্লেখ করা হয় তা হ'ল পদার্থের আংশিক চাপ, পুরো ব্যাবস্থার মোট (অর্থাৎ বায়ুমণ্ডলীয়) চাপ নয়। সুতরাং, নির্দিষ্ট তাপমাত্রায় সকল কঠিন পদার্থ যাদের একটি লক্ষ্যনীয় বাষ্প চাপ রয়েছে (উদাঃ বরফ ০ ডিগ্রি সেন্টিগ্রেডের নিচে) তারা উর্ধপাতীত হয়। কার্বন এবং আর্সেনিকের মতো কিছু পদার্থের জন্য তরল থেকে বাষ্পীভবনের চেয়ে ঊর্ধ্বপাতন অনেক সহজ, কারণ তাদের ত্রৈধ বিন্দুর চাপ খুব বেশি, এবং তরল হিসাবে এগুলি পাওয়া করা কঠিন। ঊর্ধ্বপাতন শব্দটি দশার ভৌত পরিবর্তনকে বোঝায় এবং রাসায়নিক বিক্রিয়ায় একটি কঠিনের গ্যাসে রূপান্তর বর্ণনা করতে ব্যবহৃত হয় না। উদাহরণস্বরূপ, হাইড্রোজেন ক্লোরাইড এবং অ্যামোনিয়াতে কঠিন অ্যামোনিয়াম ক্লোরাইড গরম করে পৃথকীকরণ ঊর্ধ্বপাতন নয় বরং একটি রাসায়নিক বিক্রিয়া। একইভাবে প্যারাফিন মোমযুক্ত মোমবাতির কার্বন ডাই অক্সাইড এবং জলীয় বাষ্পে দহন ঊর্ধ্বপাতন নয়, বরং অক্সিজেনের সাথে রাসায়নিক বিক্রিয়া। ঊর্ধ্বপাতন তাপের শোষণের ফলে ঘটে যা কিছু অণুকে তাদের পার্শ্ববর্তী অণুগুলির আন্ত-আণবিক বল কাটিয়ে বাষ্পে পরিণত হওয়ার জন্য পর্যাপ্ত শক্তি সরবরাহ করে। যেহেতু প্রক্রিয়াটির জন্য অতিরিক্ত শক্তি প্রয়োজন তাই এটি একটি তাপশোষী পরিবর্তন। ঊর্ধ্বপাতনের এনথালপিকে (যাকে ঊর্ধ্বপাতনের তাপও বলা হয়) ফিউশনের এনথালপি এবং বাষ্পীভবনের এনথালপি যোগ করে গণনা করা যেতে পারে। বিশৃঙ্খলা-মাত্রা আদর্শ গ্যাস অভ্যন্তরীণ তাপগতীয় বিভব আলকেমি ভ্যানডার ওয়ালস বন্ধন "Sublimate"। মেরিয়াম-ওয়েবস্টার ডিকশনারি (ইংরেজি ভাষায়)।  Whitten, Kenneth W.; Gailey, Kenneth D.; Davis, Raymond E. (১৯৯২)। General chemistry (4th সংস্করণ)। Saunders College Publishing। পৃষ্ঠা 475। আইএসবিএন 0-03-072373-6।  Boreyko, Jonathan B.; Hansen, Ryan R.; Murphy, Kevin R.; Nath, Saurabh; Retterer, Scott T.; Collier, C. Patrick (২০১৬)। "Controlling condensation and frost growth with chemical micropatterns"। Scientific Reports। 6: 19131। ডিওআই:10.1038/srep19131। পিএমআইডি 26796663। পিএমসি 4726256 । বিবকোড:2016NatSR...619131B।  "Sublime"। ডিকশনারী.কম। র‍্যান্ডম হাউজ। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে ঊর্ধ্বপাতন সম্পর্কিত মিডিয়া দেখুন।
ইয়েমেনে ইসলাম

ইয়েমেনে ইসলাম প্রায় ৬৩০ সালে, মুহাম্মাদ (সাল্লাল্লাহু আলাইহি ওয়াসাল্লাম) জীবিত থাকা আবস্থায় আলী ইবনে আবু তালিব কর্তৃক গোড়াপত্তন করেছিল। সেই সময়কালে জনাদে (তাইজের নিকট) মসজিদ এবং সানার মহান মসজিদ নির্মাণ করা হয়েছিল। ইয়েমেন মূলত দুটি প্রধান ইসলামি ধর্মীয় গোষ্ঠীতে বিভক্ত: ৮০% সুন্নি এবং ১৫% শিয়া। তাদের সদস্য সংখ্যা নিম্নরূপ: ৮০% প্রধানত শাফিঈ এবং অন্য সুন্নি ইসলাম ধারার অনুসারী। শিয়া ইসলামের ১৫% জাইদি মতবাদের, ২% জাফরি ​​ও পশ্চিমা শিয়া ইসলামের ইসমাইলি মতাদর্শের। দক্ষিণ ও দক্ষিণ-পূর্ব দিক প্রধানত সুন্নি অঞ্চল। জায়েদিরা মূলত উত্তর ও উত্তর-পশ্চিম দিকে, যেখানে জাফরি ​​উত্তর-দক্ষিণের প্রধান কেন্দ্রগুলোতে যেমন শানা এবং মরিবে বাস করে। বড় শহরগুলোতে মিশ্র সম্প্রদায় বাস করে। উত্তর ইয়েমেনের প্রায় সবাই জায়েদিয়া শিয়া। কিন্তু ১৯৯০ সালে উত্তর ও দক্ষিণ ইয়েমেন একীভূত হওয়ার পর দেশটি সুন্নি সংখ্যাগরিষ্ঠে পরিণত হয়েছে। এখন সেখানে জায়েদিয়া প্রায় ৪০ শতাংশ। বাকিরা সুন্নি শাফেয়ি মাজহাবভুক্ত। উত্তরাঞ্চলীয় ইয়েমেনের জাইদি সম্প্রদায় শতাব্দী ধরে উত্তর ইয়েমেনে রাজনীতি ও সাংস্কৃতিক জীবনকে প্রভাবিত করেছিল; একীভূতকরণের সাথে সাথে দক্ষিণের প্রায় সমগ্র শাফেঈ জনগোষ্ঠীর সংযোজনের সাথে সাথে সংখ্যার ভারসাম্য জাইদিদের থেকে নাটকীয়ভাবে কমে যায়। তবুও, জাইদিরা এখনও সরকারের মধ্যে এবং বিশেষত, সশস্ত্র বাহিনীর অভ্যন্তরে উত্তর ইয়েমেনী ইউনিটগুলোতে পূর্বনির্ধারিতভাবে বিদ্যমান। পাবলিক বিদ্যালয়গুলো ইসলাম শিক্ষা দেয় তবে অন্যান্য ধর্মগুলো শিক্ষা দেয়া হয় না, যদিও মুসলিম নাগরিকদের এমন বেসরকারি স্কুলে থাকার অনুমতি দেওয়া হয় যেখানে ইসলাম শিক্ষা দেয় হয় না। বিদ্যালয়গুলোতে মতাদর্শগত ও ধর্মীয় চরমপন্থাকে চাঙ্গা করার প্রচেষ্টার আশংকায় বেসরকারি ও জাতীয় বিদ্যালয়গুলোতে সরকারিভাবে অনুমোদিত পাঠ্যক্রমের বাইরে সরকার কোনও কোর্সকে অনুমতি দেয় না। কারণ সরকার উদ্বিগ্ন যে অনিয়ন্ত্রিত ধর্মীয় স্কুল আনুষ্ঠানিক শিক্ষাগত চাহিদাগুলো থেকে বিচ্যুত এবং জঙ্গি মতাদর্শকে উৎসাহিত করে। তাই সরকার ৪,৫০০-এরও বেশি প্রতিষ্ঠান বন্ধ করে দিয়েছে এবং অধ্যয়নরত বিদেশী শিক্ষার্থীদেরকে দেশে পাঠিয়ে দেয়া হয়েছে। ২০১১ সালে আরব বিশ্ব জুড়ে গণ অভ্যুত্থানের ফলে সেখানে তৈরি হয় এক অস্থিতিশীল পরিস্থিতি। এই পরিস্থিতির সুযোগে ইরান এবং সৌদি আরব তাদের প্রভাব বাড়ানোর চেষ্টা করে সিরিয়া বাহরাইন ও ইয়েমেনের মতো দেশগুলোতে। তাতে এই দুই দেশের মধ্যে আরও সন্দেহ-অবিশ্বাস তৈরি হয় দেশ অনুসারে ইসলাম "Yemen Embassy in Canada"। ২০০৭-০১-২৭ তারিখে মূল থেকে আর্কাইভ করা। সংগ্রহের তারিখ ২০১৮-১১-২২।  "Yemen"। atlapedia.com। সংগ্রহের তারিখ ১৬ নভেম্বর ২০১৫।  উইকিমিডিয়া কমন্সে ইয়েমেনে ইসলাম সম্পর্কিত মিডিয়া দেখুন।
নাজমুল আহসান কলিম উল্লাহ

অধ্যাপক ড. নাজমুল আহসান কলিম উল্লাহ বাংলাদেশের একজন শিক্ষাবিদ। তিনি রংপুরের বেগম রোকেয়া বিশ্ববিদ্যালয়ের চতুর্থ উপাচার্য ছিলেন। এর বাইরেও তিনি জাতীয় নির্বাচন পর্যবেক্ষণ পরিষদের চেয়ারম্যান হিসেবে দায়ীত্ব পালন করছেন। তার বিরুদ্ধে বিধিবহির্ভূত ভাবে বিশ্ববিদ্যালয়ে অনুপস্থিতি, স্বেচ্ছাচারিতা, স্বজনপ্রীতি ও দূর্নীতির অভিযোগ আছে যদিও তিনি তা অস্বীকার করেন। তার বিরুদ্ধে অনিয়ম-দুর্নীতি ও স্বেচ্ছাচারিতার ১১১টি দুর্নীতির ৭৯০ পৃষ্ঠার শ্বেতপত্র প্রকাশ করে বিশ্ববিদ্যালয়ের শিক্ষক, কর্মকর্তা ও কর্মচারীদের বৃহৎ সংগঠন অধিকার সুরক্ষা পরিষদ। ২০১৯ সালে শিক্ষকদের একাংশের সংগঠন বঙ্গবন্ধু পরিষদের সভাপতি কমলেশ চন্দ্র রায় ও সাধারণ সম্পাদক মশিউর রহমান স্বাক্ষরিত শিক্ষামন্ত্রীর কাছে পাঠানো উপাচার্যের বিরুদ্ধে অনিয়ম, দুর্নীতি ও স্বেচ্ছাচারিতার ৪৫টি অভিযোগ করা হয়। সম্প্রতি বিশ্ববিদ্যালয়ের শেখ হাসিনা ছাত্রী হল, ড. ওয়াজেদ রিসার্চ ইন্সটিটিউটসহ স্বাধীনতার স্মারক নির্মাণকাজেও উপাচার্যের অনিয়মের সত্যতা পেয়েছে ইউজিসির আরেকটি তদন্ত কমিটি। এজন্য উপাচার্যসহ সংশ্লিষ্ট ব্যক্তিদের বিরুদ্ধে আইনি ব্যবস্থা গ্রহণের জন্য ওই কমিটির প্রতিবেদনে সুপারিশ করা হয়েছে। "বেরোবির নতুন উপাচার্য নাজমুল আহসান কলিম উল্লাহ"। আমাদের সময়। ২ জুন ২০১৭। সংগ্রহের তারিখ ২২ নভেম্বর ২০১৮। [স্থায়ীভাবে অকার্যকর সংযোগ] "শেষ কর্মদিবসেও ক্যাম্পাসে অনুপস্থিত উপাচার্য কলিমউল্লাহ"। প্রথম আলো। ১৩ জুন ২০২১। সংগ্রহের তারিখ ৩০ জুন ২০২১।  "রোকেয়া বিশ্ববিদ্যালয়ের নতুন ভিসি নাজমুল আহসান কলিমউল্লাহ"। সমকাল। ১ জুন ২০১৭। সংগ্রহের তারিখ ২২ নভেম্বর ২০১৮। [স্থায়ীভাবে অকার্যকর সংযোগ] "৭৬০ দিন অনুপস্থিত থেকেও তিনি উপাচার্য"। মানবজমিন। ২৭ ফেব্রুয়ারি ২০২০। সংগ্রহের তারিখ ৩ অক্টোবর ২০২০।
কাতারের দোহার সবচেয়ে উচুঁ দালানের তালিকা

এটি হলো কাতারের দোহার সবচেয়ে উচুঁ দালানগুলোর তালিকা। দোহার অধিকাংশ অট্টালিকাগুলো পশ্চিম উপকূলে অবস্থিত। দোহার সবচেয়ে উচুঁ দালানের নাম অ্যাস্পায়ার টাওয়ার। দোহা একটি ক্রমবর্ধমান শহর যা, বিগত কয়েক বছরে অনেকগুলো উচুঁ অট্টালিকার নির্মাণকাজ সম্পন্ন করছে। এটি হলো দোহায় নির্মাণকাজ শেষ হওয়া দালানগুলোর তালিকা "সংরক্ষণাগারভুক্ত অনুলিপি"। ৬ জুন ২০১৪ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৮।  https://www.emporis.com/statistics/tallest-buildings/city/100338/doha-qatar Emporis GmbH। "West Bay Tower"।  "Commercialbank Plaza, Doha - SkyscraperPage.com"।
কোরিয়া প্রণালী

কোরিয়া প্রণালী হল দক্ষিণ কোরিয়া ও জাপানের মধ্যে অবস্থিত সংকীর্ন সমুদ্রভাগ। এটি পূর্ব চীন সাগর, পীতসাগর (পশ্চিম সমুদ্র) এবং উত্তর পশ্চিম প্রশান্ত মহাসাগরের অংশ জাপান সাগরকে (পূর্ব সমুদ্র) সংযুক্ত করেছে। তসুশিমা দ্বীপটি প্রণালীটিকে পশ্চিম চ্যানেল এবং তসুশিমা প্রণালী বা পূর্ব চ্যানেলে বিভক্ত করেছে। উত্তরে এটি কোরিয় উপদ্বীপের দক্ষিণ উপকূল এবং দক্ষিণে এটি জাপানের দক্ষিণ-পশ্চিমাঞ্চলের কিউশু এবং হংসুর দ্বীপগুলো দ্বারা আবদ্ধ। এটি প্রায় ২০০ কিলোমিটার (১২০ মাইল) প্রশস্ত এবং প্রায় ৯০ থেকে ১০০ মিটার (৩০০ ফুট) গভীর। তাসুশিমা দ্বীপটি কোরিয়া প্রণালীকে পশ্চিমা চ্যানেল এবং সুশিমা প্রণালীতে ভাগ করে। পশ্চিমা চ্যানেলের গভীর (২২৭ মিটার পর্যন্ত) বেশি এবং তাসুশিমা প্রণালী তুলনায় কম গভীর। কুরোশিও স্রোতের একটি শাখা প্রণালীর মধ্য দিয়ে অতিক্রম করে। এই শাখা স্রোতকে কখনও কখনও তাসুশিমা স্রোত বলা হয়। জাপান দ্বীপপুঞ্জের উপকূল বরাবর স্রোতটি পূর্ব সাগরের মধ্য দিয়ে প্রবাহিত হয়ে সেখালিন দ্বীপের তীরে বিভক্ত হয়। অবশেষে স্রোতটি হক্কাইডো দ্বীপের উত্তরের প্রণালীর মাধ্যমে উত্তরাঞ্চলীয় প্রশান্ত মহাসাগরে এবং ভ্লাদিভোস্টকের কাছে সাখালিন দ্বীপের উত্তরের প্রণালী মাধ্যমে ওখোৎস্ক সমুদ্রের মধ্য দিয়ে প্রবাহিত হয়। কোরিয়া ও চীনের দক্ষিণ-পূর্ব উপকূলগুলোর নিম্ন-লবণাক্ত জলের কারণে জলের ভর বৈশিষ্ট্য ব্যাপকভাবে পরিবর্তিত হয়। বেশিরভাগ আন্তর্জাতিক জাহাজগুলো দক্ষিণ কোরিয়ার দক্ষিণ ভাগে অবস্থিত বন্দরগুলোতে কোরিয়া প্রণালীর মধ্য দিয়ে চলাচল করে। দক্ষিণ কোরিয়া ও জাপান উভয় উপকূল থেকে ৩ নটিক্যাল মাইল (৫.৬ কিলোমিটার) পর্যন্ত প্রশস্ত অঞ্চলে তাদের আঞ্চলিক দাবিগুলো সীমিত করেছে, যাতে এটির মাধ্যমে বিনামূল্যে জাহাজ চলাচলের অনুমতি দেয় যায়।[১][২] যাত্রী ফেরি প্রণালী জুড়ে অসংখ্য রুট চলাচল করে। বাণিজ্যিক ফেরি দক্ষিণ কোরিয়ার বুসান ও জাপিও বন্দরে থেকে ফুকুওকা, তসুশিমা, শিমনোস্কি এবং হিরোশিমাসহ বিভিন্ন জাপানি বন্দরে চলাচল করে। ফেরিগুলো ফুকুওকা দিয়ে তসুশিমা দ্বীপ এবং কোরিয়ার মূল ভূখণ্ডের সাথে দক্ষিণ কোরিয়ার জেজু দ্বীপকেও সংযুক্ত করে। চীনের বন্দরসহ বুসান এবং জাপানি শহরগুলোকে সংযোগকারী ফেরিগুলোও এই প্রণালী অতিক্রম করে। জাপানের আঞ্চলীক জলভাগ উপকূল থেকে ৩ নটিক্যাল মাইল (৫.৬ কিলোমিটার) পর্যন্ত প্রশস্ততায় বিস্তৃত, যা পারমাণবিক সশস্ত্র মার্কিন যুক্তরাষ্ট্র নৌবাহিনী এবং ডুবোজাহাজেকে জাপানের নিষেধাজ্ঞা লঙ্ঘন না করেই এই প্রণালী অতিক্রমের অনুমতি দেয়। Kyodo News, "Japan left key straits open for U.S. nukes", Japan Times, June 22, 2009. ^ For example, a) "Low-Frequency Current Observations in the Korea/Tsushima Strait"। [স্থায়ীভাবে অকার্যকর সংযোগ] W. J. Teague, G. A. Jacobs, H. T. Perkins, J. W. Book, K.-I. Chang, M.-S. Suk Journal of Physical Oceanography 32, 1621–1641 (2001). b) "Tsushima"। ২০১৩-০১-০৮ তারিখে মূল থেকে আর্কাইভ করা।  Russo-Japanese War Research Society ^ "Nautical Charts of SE Japan Sea"। ২০০৭-০৫-১৩ তারিখে মূল থেকে আর্কাইভ করা।  Japan Hydrographic Association ^ "List of National and Quasi-national Parks, Japan #48 Iki-Tsushima"।  Ministry of the Environment, Japan ^ "The Republic of Korea's Maritime Boundaries, page 18"। সংগ্রহের তারিখ জুন ২৩, ২০০৫।  ^ "Designated Area of Japan"। ২০০৪-০৮-২২ তারিখে মূল থেকে আর্কাইভ করা।  Hydrographic and Oceanographic Department, Japan Coast Guard Encyclopædia Britannica article ওয়েব্যাক মেশিনে আর্কাইভকৃত ১১ নভেম্বর ২০০৬ তারিখে Oceanographic Characteristics of the Korea Strait, from KORDI
পূর্ব কলকাতা গার্লস কলেজ

পূর্ব কলকাতা গার্লস কলেজ পশ্চিমবঙ্গের কলকাতার একটি মহিলা কলেজ। কলেজটি ১৯৯২ সালে প্রতিষ্ঠিত হয়। প্রতিষ্ঠাকালিন সময়ে কলেজটি কলকাতা বিশ্ববিদ্যালয়ের অধীনস্থ ছিল। বর্তমানে কলেজটি পশ্চিমবঙ্গ রাষ্ট্রীয় বিশ্ববিদ্যালয় অধিভূক্ত। এই শিক্ষাপ্রতিষ্ঠানটিতে স্নাতক ও স্নাতকোত্তর পর্যায়ে পড়ানো হয়। ভূগোল রসায়ন পদার্থবিজ্ঞান গণিত উদ্ভিদবিজ্ঞান প্রাণিবিদ্যা কম্পিউটার বিজ্ঞান বাংলা ইংরেজি অর্থনীতি ইতিহাস রাষ্ট্রবিজ্ঞান দর্শন শিক্ষা সাংবাদিকতা সমাজবিজ্ঞান ভারতের শিক্ষা ব্যবস্থা পশ্চিমবঙ্গে শিক্ষা "Affiliated College of West Bengal State University"। ২৯ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১৫।  "Institutions Accredited/ Re- accredited by NAAC whose accreditation validity period is over" (পিডিএফ)। ১২ মে ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ সেপ্টেম্বর ২০১৫।
মহিলা খ্রিস্টান কলেজ, কলকাতা

উমেন্স খ্রিস্টান কলেজ কলকাতার এক কলেজ। এই শিক্ষা প্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ। https://www.womenschristiancollege.net/
উমেশচন্দ্র কলেজ

উমেশচন্দ্র কলেজ ভারতের কলকাতায় অবস্থিত একটি স্নাতক কলেজ যা বাণিজ্য বিষয়ে কোর্স প্রদান করে। এটি কলকাতা বিশ্ববিদ্যালয়ের অধিভুক্ত। ব্রাহ্ম চিন্তাবিদ উমেশচন্দ্র দত্তের নামানুসারে কলেজটির নামকরণ করা হয়। মীর আফসার আলী - কৌতুকাভিনেতা ও টেলিভিশন ব্যক্তিত্ব লক্ষ্মী রতন শুক্লা - ক্রিকেটার অভিমন্যু ইশ্বরন - ক্রিকেটার মুনাওয়ার রানা - ভারতীয় কবি কলকাতা বিশ্ববিদ্যালয় কর্তৃক অনুমোদিত কলেজগুলির তালিকা ভারতের শিক্ষা ব্যবস্থা পশ্চিমবঙ্গে শিক্ষা Mondal, Jayadratha। "Umeschandra College (UCC)"। umeschandracollege.com। ১০ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৬ জুন ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Affiliated College of University of Calcutta"। ২০১২-০২-১৮ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "NOTABLE ALUMNI OF UMESCHANDRA COLLEGE" (পিডিএফ)। সংগ্রহের তারিখ ১০ জুন ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট
কলকাতা মহিলা কলেজ

ক্যালকাটা গার্লস কলেজ কলকাতার এক কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ। "Affiliated College of University of Calcutta"। ১৮ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৫।  কলকাতা মহিলা কলেজ অ